CELEX: 62008TN0373
Language: fi
Date: 2008-09-03 00:00:00
Title: Asia T-373/08: Kanne 3.9.2008 — Nuova Agricast v. komissio

8.11.2008   
            
            
               FI
            
            
               Euroopan unionin virallinen lehti
            
            
               C 285/50
            
         Kanne 3.9.2008 — Nuova Agricast v. komissio
   (Asia T-373/08)
   (2008/C 285/90)
   Oikeudenkäyntikieli: italia
   Asianosaiset
   
      Kantaja: Nuova Agricast (Cerignola, Italia) (edustaja: asianajaja M. A. Calabrese)
   
      Vastaaja: Euroopan yhteisöjen komissio
   Vaatimukset
   Kantaja vaatii, että ensimmäisen oikeusasteen tuomioistuin velvoittaa vastaajan maksamaan sille seuraavat vahingonkorvaukset:
   
               —
            
            
               1 447 249 euroa tai oikeudenkäynnin kuluessa määritettävän muun, suuremman tai pienemmän summan korvauksena vahingosta, joka aiheutui siitä, että yrityksen hoidosta saatu tulos oli 30.6.2003 päättyneenä tilikautena huonompi kuin se olisi ollut, jos tukiohjelma olisi saatettu päätökseen; tätä summaa on tarkistettava 1.7.2003 alkaen tuomion antamiseen asti, ja
            
         
               —
            
            
               132 497 euroa tai oikeudenkäynnin kuluessa määritettävän muun, suuremman tai pienemmän summan korvauksena vahingosta, joka aiheutui siitä, että yrityksen hoidosta saatu tulos oli 30.6.2004 päättyneenä tilikautena huonompi kuin se olisi ollut, jos tukiohjelma olisi saatettu päätökseen; tätä summaa on tarkistettava 1.7.2004 alkaen tuomion antamiseen asti,
            
         
               —
            
            
               2 009 197 euroa tai oikeudenkäynnin kuluessa määritettävän muun, suuremman tai pienemmän summan korvauksena vahingosta, joka aiheutui siitä, että yrityksen hoidosta saatu tulos oli 30.6.2005 päättyneenä tilikautena huonompi kuin se olisi ollut, jos tukiohjelma olisi saatettu päätökseen; tätä summaa on tarkistettava 1.7.2005 alkaen tuomion antamiseen asti,
            
         
               —
            
            
               1 830 564 euroa tai oikeudenkäynnin kuluessa määritettävän muun, suuremman tai pienemmän summan korvauksena vahingosta, joka aiheutui siitä, että yrityksen hoidosta saatu tulos oli 30.6.2006 päättyneenä tilikautena huonompi kuin se olisi ollut, jos tukiohjelma olisi saatettu päätökseen; tätä summaa on tarkistettava 1.7.2006 alkaen tuomion antamiseen asti,
            
         
               —
            
            
               1 947 081 euroa tai oikeudenkäynnin kuluessa määritettävän muun, suuremman tai pienemmän summan korvauksena vahingosta, joka aiheutui siitä, että yrityksen hoidosta saatu tulos oli 30.6.2007 päättyneenä tilikautena huonompi kuin se olisi ollut, jos tukiohjelma olisi saatettu päätökseen; tätä summaa on tarkistettava 1.7.2007 alkaen tuomion antamiseen asti,
            
         
               —
            
            
               näille tarkistetuille summille on maksettava korkoa, joka alkaa juosta tuomion antamisesta lähtien maksun täyteen suorittamiseen asti ja joka määräytyy EKP:n pääasiallisiin jälleenrahoitustoimintoihin soveltaman korkokannan mukaan, korotettuna niin monella prosenttiyksiköllä, kuin ensimmäisen oikeusasteen tuomioistuin harkitsee oikeaksi, ja jonka kantaja toivoo olevan vähintää kaksi prosenttiyksikköä
            
         
               —
            
            
               komissio on velvoitettava korvaamaan oikeudenkäyntikulut, myös CTP:lle vuodesta 2008 aiheutuneet kulut.
            
         Oikeudelliset perusteet ja pääasialliset perustelut
   Tämä oikeudenkäynti on luonnollinen seuraus asiassa T-362/05 esillä olleesta kanteesta, jossa kantaja vaati muun muassa, että komissio velvoitetaan korvaamaan saamatta jääneestä tulosta aiheutunut vahinko, mikä muodostuu 30.6.2003 ja tämän jälkeen vuosien 2004, 2005, 2006 ja 2007 kesäkuun 30 päivänä päättyneiltä tilikausilta yrityksen hoidosta saadun tuloksen ja sen tuloksen välisestä erosta, joka olisi saatu, jos investointiohjelma olisi saatettu päätökseen.
   Kantaja esittää tässä kanteessaan komissiota vastaan ne samat (tai melkein samat) lainvastaisuusväitteet, jotka se jo on esittänyt asiassa T-362/05 nostamassaan kanteessa. Myös vastaajan toimenpiteitä ja menettelyjä koskevat moitteet ovat samat kuin edellä mainitussa asiassa, mutta niissä otetaan huomioon yhteisöjen tuomioistuimen asiassa C-390/06 P, Nuova Agricast vastaan komissio, 15.4.2008 antamassa tuomiossa esitetyt lausumat.